《奉寄宫保大司徒余公时总督北征》
明代·程敏政

授钺频年向北陲，又看殊锡下彤墀。诏书疾置飞黄马，喜色遥占太白旗。

寰海群黎应遍德，尚方新爵待班师。有臣文武天王圣，听奏周宣六月诗。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。